Document ID: 32011D0447

DEĊIŻJONI TA’ IMPLIMENTAZZJONI TAL-KUMMISSJONI
tal-20 ta’ Lulju 2011
li tikkoreġi d-Deċiżjoni 2010/152/UE li teskludi mill-finanzjament tal-Unjoni Ewropea ċertu nfiq imġarrab mill-Istati Membri taħt it-Taqsima ta’ Garanzija tal-Fond Agrikolu Ewropew dwar Gwida u Garanzija (FAEGG), taħt il-Fond Agrikolu Ewropew ta’ Garanzija (FAEG) u taħt il-Fond Agrikolu Ewropew għall-Iżvilupp Rurali (FAEŻR)
(notifikata bid-dokument numru C(2011) 5139)
(It-test Pollakk biss huwa awtentiku)
(2011/447/UE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 1258/1999 tas-17 ta’ Mejju 1999 dwar il-finanzjament tal-politika komuni agrikola (1), u partikolarment l-Artikolu 7(4) tiegħu,
Wara li kkunsidrat ir-Regolament tal-Kunsill (KE) Nru 1290/2005 tal-21 ta’ Ġunju 2005 dwar il-finanzjament tal-Politika Agrikola Komuni (2), u b’mod partikolari l-Artikolu 31 tiegħu,
Wara li kkonsultat il-Kumitat dwar il-Fondi Agrikoli,
Billi:
(1)
Bid-Deċiżjoni 2010/152/UE (3) l-Kummissjoni eskludiet mill-finanzjament tal-Unjoni Ewropea ammont totali ta’ PLN 279 794 442,15 u EUR 25 583 996,81 inkluż partikolarment PLN 180 448 032,62 imġarrba mill-Polonja għall-miżuri tal-iżvilupp rurali relatati maż-żona matul il-perjodu ta’ programmazzjoni 2000-2006. Madankollu, l-Anness għal dik id-Deċiżjoni bi żball identifika li dak l-ammont għandu jittieħed mill-partita tal-baġit 6701“L-approvazzjoni tal-kontijiet tal-FAEG - id-dħul assenjat”. Minflok, peress li dik il-korrezzjoni kienet tikkonċerna n-nefqiet taħt l-Istrument Temporanju tal-Iżvilupp Rurali (STŻR), kellha tinbidel għall-partita tal-baġit 6500“Korrezzjonijiet finanzjarji marbutin mal-Fondi Strutturali u mal-Fond ta’ Koeżjoni u mal-Fond Ewropew għas-Sajd”.
(2)
Skont l-Artikolu 11(4) tar-Regolament tal-Kummissjoni (KE) Nru 885/2006 tal-21 ta’ Ġunju 2006 li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 1290/2005 dwar l-akkreditazzjoni tal-aġenziji tal-ħlas u ta’ korpijiet oħrajn u l-approvazzjoni tal-kontijiet tal-FAEG u tal-FAEŻR (4), l-ammonti esklużi mill-finanzjament tal-Unjoni jitnaqqsu mill-pagamenti ta’ kull xahar relatati man-nefqa effettwata fit-tieni xahar wara d-Deċiżjoni fir-rigward tal-FAEG. Għalhekk, l-ammont ta’ PLN 180 448 032,62 ġie kkonvertit f’euro bl-applikazzjoni tar-rata tal-kambju tad-29 ta’ April 2010, u ġie jammonta għal EUR 46 087 919,86.
(3)
Skont l-Artikolu 5 tar-Regolament tal-Kummissjoni (KE) Nru 27/2004 tal-5 ta’ Jannar 2004 li jwaqqaf ir-regoli dettaljati għat-tħaddim tar-Regolament tal-Kunsill (KE) Nru 1257/1999 dwar l-iffinanzjar mit-Taqsima tal-Garanziji tal-FAEGG tal-miżuri tal-iżvilupp rurali fir-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja, is-Slovenja u s-Slovakkja (5), id-deċiżjonijiet tal-Kummissjoni li jikkonċernaw l-iżvilupp rurali fil-Polonja għandhom jiġu espressi f’euro. Il-korrezzjonijiet li jikkonċernaw l-STŻR li huma espressi fil-munita nazzjonali fid-deċiżjonijiet għandhom għalhekk jiġu kkonvertiti f’euro. Il-konverżjoni għandha ssir permezz tar-rata tal-kambju medja tas-sena finanzjarja tan-nefqa tal-STŻR suġġetta għall-korrezzjoni. Skont din il-metodoloġija l-ammont ta’ PLN 180 448 032,62 li hu korrezzjoni għan-nefqiet tal-STŻR fis-snin finanzjarji tal-2005, l-2006 u l-2007 jammonta għal EUR 46 430 682,69.
(4)
Id-Deċiżjoni 2010/152/UE għandha għaldaqstant tiġi kkorreġuta skont dan,
ADOTTAT DIN ID-DEĊIŻJONI:
Artikolu 1
L-entrati kollha fl-Anness għad-Deċiżjoni 2010/152/UE li jikkonċerna l-Polonja għandhom jiġu sostitwiti b’dawk stipulati fl-Anness għal din id-Deċiżjoni.
Artikolu 2
Għal raġunijiet tal-kontabbilta, il-Polonja għandha tiddikkjara l-ammont ta’ EUR 46 087 919,86 għar-rimborż fuq il-partita tal-baġit 6701“L-approvazzjoni tal-kontijiet tal-FAEG - id-dħul assenjat”.
Il-Kummissjoni għandha toħroġ ordni ta’ rkupru bl-ammont ta’ EUR 46 430 682,69 sabiex twettaq il-korrezzjonijiet finanzjarji li jikkonċernaw l-STŻR mill-partita tal-baġit 6500“Korrezzjonijiet finanzjarji marbutin mal-Fondi Strutturali u mal-Fond ta’ Koeżjoni u mal-Fond Ewropew għas-Sajd”.
Artikolu 3
Din id-Deċiżjoni hija indirizzata lir-Repubblika tal-Polonja.
Magħmul fi Brussell, l-20 ta’ Lulju 2011.

Labels: 18
15